b'\n_START_ARTICLE_\nIsoneva\n_START_PARAGRAPH_\nIsoneva on Pomarkussa sijaitseva soidensuojelualue. Isonevan pinta-ala on 9,3 neli\xc3\xb6kilometri\xc3\xa4, josta suurin osa on valtion luonnonsuojelualuetta. Alueella esiintyy paljon rahkanevaa ja -r\xc3\xa4mett\xc3\xa4, mutta my\xc3\xb6s lyhytkortista nevaa, lyhytkortista sarar\xc3\xa4mett\xc3\xa4 ja tupasvillar\xc3\xa4mett\xc3\xa4._NEWLINE_Isoneva on jakautunut valtatie 11:n it\xc3\xa4- ja l\xc3\xa4nsipuolelle. Valtatien l\xc3\xa4nsipuolella on tilava pys\xc3\xa4k\xc3\xb6intialue, jolla on my\xc3\xb6s kartta- ja opastetauluja. Suolla kulkee pys\xc3\xa4k\xc3\xb6intialueelta l\xc3\xa4htev\xc3\xa4 retkeilyreitti, jonka luoteisp\xc3\xa4\xc3\xa4dyss\xc3\xa4 on lintutorni. Suoalueella tavataankin useita lintulajeja, kuten Satakunnassa suopesij\xc3\xa4n\xc3\xa4 harvinainen kalatiira.'